**Ռոզա Դիքսոն Բաուզեր** (անգլ.՝ Rosa L. Dixon Bowser, հունվարի 7, 1855(1855-01-07), Ամելիա, Վիրջինիա, ԱՄՆ - փետրվարի 7, 1931(1931-02-07), Ռիչմոնդ, ԱՄՆ), ամերիկացի մանկավարժ։ Առաջին սևամորթ ուսուցիչն է, որ աշխատել է Վիրջինիա նահանգի Ռիչմոնդ քաղաքում։ Կազմավորել է Վիրջինիայի ուսուցիչների ընթերցանության շրջանակը, որը հետագայում դարձել է Վիրջինիայի ուսուցիչների ընկերակցություն, որն առաջին կազմակերպությունն է, որ Վիրջինիայում ներկայացրել է սևամորթ ուսուցիչներին։ Ռոզա Դիքսոն Բաուզերը 1890-1892 թվականներին եղել է այս կազմակերպության նախագահը, ինչպես նաև Վիրջինիայի ժուժկալ կանանց քրիստոնեական միության (Woman's Christian Temperance Union) և Ռիչմոնդի կանանց լիգայի առաջին նախագահը։ Եղել է Woman's Era ամսագրի թղթակից, ազգային հրապարակումներում գրել է էսսեներ։ Աֆրոամերիկացիներին սպասարկող Ռիչմոնդի հանրային գրադարանի առաջին մասնաճյուղն անվանվել է Բաուզերի պատվին։

Կենսագրություն
--------------

Ռոզա Լ. Դիքսոնը ծնվել է Վիրջինիայի Ամելիա քաղաքում, Հենրի Դիքսոնի և Ավգուստա Անդերսոն Հովկինս Դիքսոնի ընտանիքում։ Մանուկ հասակում ծնողների հետ տեղափոխվել է հետպատերազմյան Ռիչմոնդ, որտեղ կրթություն է ստացել Ազատ արձակված ստրուկների բյուրոյի ուսուցիչների կողմից։ Եղել է խոստումնալից աշակերտ և Ռիչմոնդի ոչ սպիտակների նորմալ դպրոցում վերապատրաստվել է որպես ուսուցիչ։

Դիքսոնը 17 տարեկան հասակում դարձավ առաջին սևամորթը, ով դասավանդեց Ռիչմոնդի հանրային դպրոցներում։ Դպրոցում դասավանդել է 1872-1879 թվականներին և այրիանալուց հետո՝ 1883-1923 թվականներին։ Երիտասարդ մարդկանց քրիստոնեական ասոցիացիայի միջոցով երիտասարդ աֆրոամերիկացիներին երեկոյան դասեր է տվել։ Ձևավորել է Վիրջինիայի ուսուցիչների ընթերցանության շրջանակը, որը հետագայում դարձել է Վիրջինիայի ուսուցիչների ընկերակցություն, որն առաջին կազմակերպությունն է, որ Վիրջինիայում ներկայացրել է սևամորթ ուսուցիչներին։ 1890-1892 թվականներին Դիքսոնը նախագահել է այդ կազմակերպությունը։

1902 թվականին Դիքսոնը Վիրջինիայում նախագահել է ժուժկալ կանանց քրիստոնեական միությունը։ Դասախոսություններով հանդես է եկել Համփթոնի սևականների համաժողովին, 1899-1902 թվականներին նախագահել է տնային տնտեսության կոմիտեն։ Գումար է հավաքել սևամորթ աղջիկների ինդուստրիալ դպրոցի և Վիրջինիայի սևամորթ տղաների ձեռքի աշխատանքների դպրոցի համար։ Եղել է Ռիչմոնդի կանանց լիգայի հիմնադիր նախագահը։ Աջակցել է Ռիչմոնդի սևամորթների տուբերկուլյոզի դեմ պայքարի լիգային, օգնել է հիմնադրելու Սևամորթ կանանց ակումբների ազգային ընկերակցությունը և Սևամորթ կանանց ակումբների Վիրջինիայի պետական ֆեդերացիան։

Դիքսոնը եղել է Woman's Era ամսագրի Վիրջինիայի թղթակիցը։ Ազգային հրապարակումներում գրել է էսսեներ, այդ թվում «Ինչ դեր է խաղում ուսյալ սևամորթ կինը իր ռասայի վերելիք գործում» (1902) և «Մոր պարտականությունները իր դեռահաս որդիների և դուստրերի առջև» (1902)։

1925 թվականին Աֆրոամերիկացիներին սպասարկող Ռիչմոնդի հանրային գրադարանի առաջին մասնաճյուղը կոչվել է Բաուզերի անունով։

Անձնական կյանք
--------------

Ռոզա Դիքսոնը 1879 թվականին ամուսնացել է ուսուցիչ Ջեյմս Հերդոն Բաուզերի հետ, ով եղել է քաղաքացիական պատերազմի լրտես Մարի Բաուզերի ազգականը։ Երկու տարի անց ամուսինը մահացել է տուբերկուլյոզից։ Նրանք ունեցել են մեկ որդի՝ Օսվալդ Բարիգտոն Հերնդոն Բաուզերը (1880-1935), ով Ռիչմոնդում բժիշկ է աշխատել։

Մահ
---

Ռոզա Դիքսոն Բաուզերը մահացել է 1931 թվականին 79 տարեկան հասակում։ (Նրա գերեզմանը հիշատակվել է Նյու Յորք Թայմսի 2017 թվականի «սևամորթների անտեսված գերեզմանների» վերականգնման ջանքեր ակնարկում)։

Հիշատակ
-------

Ռիչմոնդի Ռոզա Դ. Բաուզեր դպրոցն անվանվել է (1991-2015 թվականներին եղել է Վիրջինիայի Սևամորթների պատմության թանգարան և մշակութային կենտրոն) նրա պատվին։

Ծանոթագրություններ
------------------

1. 1 2  Veronica Alease Davis and *The Dictionary of Virginia Biography*, "Rosa L. Dixon Bowser" *Encyclopedia Virginia* (Virginia Foundation for the Humanities 2013).
2. ↑  Monroe Alphus Majors, ed. *Noted Negro Women: Their Triumphs and Activities* (Donohue & Henneberry 1893): 149-151.
3. ↑  Suzanne Lebsock, *A Murder in Virginia: Southern Justice on Trial* (W. W. Norton and Company 2004): 147- 148. ISBN 9780393326062
4. ↑  "Mrs. R. D. Bowser" *Richmond Planet* (January 12, 1895): 1. via Newspapers.comհրապարակում բաց հնարավորություն
5. ↑  L. P. Jackson, *A History of the Virginia State Teachers Association* (The Guide Publishing Company 1937).
6. ↑  Ruth Edmonds Hill, "Rosa Dixon Bowser" in Jessie Carney Smith, *Notable Black American Women Book 2* (VNR AG 1996): 51-53. ISBN 9780810391772
7. ↑  Hilary Green, *Educational Reconstruction: African American Schools in the Urban South, 1865-1890* (Oxford University Press 2016): 84-85. ISBN 9780823270118
8. ↑  "Work of our Women" *The Colored American* (May 17, 1902): 9. via Newspapers.comհրապարակում բաց հնարավորություն
9. ↑  "Mrs. Lawson in Richmond" *The Colored American* (May 10, 1902): 6. via Newspapers.comհրապարակում բաց հնարավորություն
10. ↑  Rosa D. Bowser, "Virginia" Archived 2017-02-05 at the Wayback Machine. *Women's Era* 2(1)(1895).
11. ↑  Daniel Wallace Culp, ed. *Twentieth Century Negro Literature* (J. L. Nichols 1902): 176-182.
12. ↑  Irving Garland Penn and John Wesley Edward Bowen, eds. *The United Negro: His Problems and His Progress* (D. E. Luther Publishing Company 1902): 446-448.
13. ↑  Elvatrice Parker Belsches, *Richmond, Virginia* (Arcadia Publishing 2002): 60. ISBN 9780738514031
14. ↑  Ronald E. Franklin, "Mary Elizabeth Bowser: Union Spy in the Confederate White House" *Owlcation* (August 9, 2016).
15. ↑  P. Kevin Morley, "Volunteers Help Restore 'Four Cemeteries at Evergreen'" *Richmond Times-Dispatch* (February 16, 2014).
16. ↑  Brian Palmer, "For the Forgotten African-American Dead" *New York Times* (January 8, 2017): SR2.
17. ↑  "Black History Museum Taps New Director" *Richmond Free Press* (October 9, 2015).
18. ↑  Bowser School Archived 2017-02-05 at the Wayback Machine. Richmond Public Schools, A Mini History: Bits and Pieces.

Արտաքին հղումներ
----------------

* Rosa L. Dixon Bowser's gravesite at Find a Grave

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |

 |